**Ministru kabineta rīkojuma projekta „Grozījumi Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2017.gada 22.augusta sēdes protokollēmuma „Informatīvais ziņojums „Par makroekonomisko rādītāju, ieņēmumu un vispārējās valdības budžeta bilances prognozēm 2018.-2020.gadā”” (prot. Nr.40 43.§) 17.punktā Izglītības un zinātnes ministrijai (turpmāk – IZM) dotais uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Viens no Ministru kabineta 2017.gada 22.augusta sēdē atbalstītajiem (prot. Nr.40 43.§, 16.4.apakšpunkts) Finanšu ministrijas priekšlikumiem fiskālās telpas palielināšanai paredz samazināt izdevumus no biedrības „Latvijas Olimpiskā komiteja” (turpmāk – LOK) valsts galvoto aizdevumu pārkreditēšanas ietaupītajiem līdzekļiem 2018.gadā 936 276 EUR apmērā un 2019.gadā 786 064 EUR apmērā IZM attiecīgās sporta budžeta apakšprogrammās. Vienlaikus ar Ministru kabineta 2017.gada 22.augusta sēdes protokollēmuma „Informatīvais ziņojums „Par makroekonomisko rādītāju, ieņēmumu un vispārējās valdības budžeta bilances prognozēm 2018.-2020.gadā”” (prot. Nr.40 43.§) 17.punktu IZM tika uzdots – līdz 2017.gada 29.augustam atbilstoši protokollēmuma 16.4.apakšpunktā paredzētajam sagatavot attiecīgus grozījumus Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai” (turpmāk arī – MK rīkojums) un iesniegt izskatīšanai Ministru kabinetā. Ņemot vērā LOK izsniegto valsts galvoto aizdevumu pārkreditācijas procesa pabeigšanu, kā arī lai nodrošinātu valsts budžeta ilgtermiņa saistību atbilstību LOK faktisko saistību apmēram pret kredītiestādēm, kuras izsniegušas valsts galvotos aizdevumus, ar MK rīkojumu (1.punktu) tika precizētas IZM valsts budžeta programmas 09.00.00 „Sports” apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” valsts budžeta ilgtermiņa saistības. Vienlaikus ar valsts budžeta ilgtermiņa saistību precizēšanu tika lemts arī par ietaupīto valsts budžeta līdzekļu novirzīšanu citiem mērķiem. Ņemot vērā jau tobrīd konstatēto valsts sporta budžeta deficītu, tika pieņemts lēmums (MK rīkojuma 2.2.apakšpunkts) 2018.gadā, 2019. un 2020.gadā paredzēto līdzekļu ietaupījumu novirzīt IZM budžeta apakšprogrammas 09.21.00 „Augstas klases sasniegumu sports” valsts budžeta bāzes izdevumu palielināšanai. Atzīmējams, ka LOK izsniegto valsts galvoto aizdevumu pārkreditācijas pozitīvais efekts 2018. un 2019.gadam bija būtiski lielāks nekā MK rīkojuma 2.punktā pārdalītais līdzekļu apmērs, jo pārējie līdzekļi citām valsts budžeta programmas 09.00.00 „Sports” apakšprogrammām 2018. un 2019.gadam tika pārdalīti likumprojekta „Par valsts budžetu 2017.gadam” un likumprojekta „Par vidēja termiņa budžeta ietvaru 2017.-2019.gadam” izskatīšanas procesā Saeimā otrajā lasījumā. Ievērojot minēto, IZM ir izstrādājusi Ministru kabineta rīkojuma projektu „Grozījumi Ministru kabineta 2017.gada 19.aprīļa rīkojumā Nr.196 „Par valsts budžeta ilgtermiņa saistību precizēšanu valsts galvoto reģionālo olimpisko centru projektu īstenošanai”” (turpmāk – Ministru kabineta rīkojuma projekts), kurš paredz svītrot 2.1. un 2.2. apakšpunktā skaitļus un vārdus „2018.gadā par 360 872 *euro*, 2019.gadā par 303 027 *euro*”.  |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Ņemot vērā faktu, ka Ministru kabineta rīkojuma projekts izstrādāts Ministru kabineta 2017.gada 22.augusta sēdē pēc būtības jau pieņemta lēmuma izpildei, papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts tiešā veidā attiecas uz budžeta un finanšu politiku. Pastarpināti Ministru kabineta rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X**0** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

18.09.2017. 09:20

753

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv